**Ellátási szerződés**

**(Étkeztetés - Szociális konyha szolgáltatás altípusra)**

Mely létrejött egyrészről

**Elek Város Önkormányzat (cím:** **5742 Elek Gyulai út 2., adószám:** **15725101204),** képviseli: **Szelezsán György polgármester,** - a továbbiakban: Önkormányzat, másrészről

**Cívis Szociális Étkezési Központ** (székhelye: 4031 Debrecen Szoboszlói út 67.adószám: 19037325-2-09) képviseli: Rónai Angelika Mónika a fenntartó képviselője, - továbbiakban: Szolgáltató,

között Elek településen Étkeztetés – szociális konyha szolgáltatás altípusra vonatkozó feladat ellátására.

A Felek az ellátási szerződés a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjára, valamint a szociális igazgatásról és szociális ellátásokról szóló többször módosított 1993. évi III. törvény (továbbiakban: Szoc.tv.) 91. § (1) bekezdés c) pontjára és a 120-122. §-aira figyelemmel jött létre.

1. A felek rögzítik, hogy az Önkormányzat a Szoc.tv. 62. §-a szerinti Étkeztetés – szociális konyha szolgáltatást, mint kötelezően ellátandó feladatot az Elek Város Önkormányzata biztosítja. Az Önkormányzat a jelenlegi ellátotti létszámon felüli új ellátotti igények kielégítése, a szolgáltatásban részesülők körének bővítése érdekében ellátási szerződést köt a Szolgáltatóval.
2. A felek megállapodnak abban, hogy az 1. pontban meghatározott intézmény által ellátásban nem részesülő, a Szoc.tv. 57.§ (1) bekezdés c) pontjára, 86.§ (1) bekezdés b) pontjára, valamint e törvényben foglaltak végrehajtására kiadott ágazati rendeletekre tekintettel Elek város településén élő, jogosult személyek részére az Szoc.tv. 62. §-a szerinti Étkeztetés – szociális konyha szolgáltatás altípusának formáját bővíteni kívánja a Cívis Szociális Étkezési Központ fenntartásában működő Szociális Étkezési Központ, mint szolgáltató által, megegyezően a Elek Város Önkormányzata Képviselő-testületének……………… számú határozatában foglaltak szerint, az önkormányzat pénzügyi ellenszolgáltatása nélkül, a feladathoz rendelt állami hozzájárulás terhére. Az ellátottak igénye alapján a szolgáltató hétvégén is biztosíthatja az ellátást.
3. A Szolgáltató az 1. pontban meghatározott ellátáshoz kapcsolódóan a szakmai követelményeket, valamint a nyilvántartási-, tájékoztatási- és adatszolgáltatási kötelezettségeket – a Szoc.tv-ben, a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendeletben, a vendéglátó-ipari termékek előállításának és forgalomba hozatalának élelmiszerbiztonsági feltételeiről szóló 62/2011. (VI. 30.) VM rendeletben, az élelmiszer-előállítás és forgalomba hozatal egyes élelmiszer-higiéniai feltételeiről és az élelmiszerek hatósági ellenőrzéséről szóló 68/2007. (VII. 26.) FVM-EüM-SZMM együttes rendeletben, valamint egyéb jogszabályokban meghatározottakat maradéktalanul ismeri és betartja. Ezzel vállalja azt, hogy a jogszabályi előírásoknak megfelelően biztosítja a szolgáltatást.
4. A szociális ellátás működéséhez szükséges jogosultság megszerzését (úgymint hatósági, szakhatósági hozzájárulások beszerzése, a működési engedély, azaz az ellátási szerződés szolgáltatói nyilvántartásba történő bejegyzésének kérelmezése) a továbbiakban az étkeztetés – szociális szolgáltatás altípusának tekintetében a szolgáltató végzi.
5. Felek megállapodnak abban, hogy a Szolgáltató a településen élő rászoruló lakosoknak nyújthatja az Étkeztetés – szociális konyha szolgáltatást 500 fő létszámig.
6. Az ellátottak számára nyitva álló egyéb helyiséget az önkormányzat biztosítja a szolgáltató részére. Amennyiben az önkormányzat nem tudja biztosítani, úgy a szolgáltató köteles gondoskodni a jogszabályi előírásoknak megfelelő helyiség biztosításáról.
7. A fenti szolgáltatás működtetése tekintetében mindkét fél számára irányadó a Szoc.tv., az 1/2000. (I. 7.) SZCSM rendelet, mint a személyes gondoskodást nyújtó szociális intézmények szakmai feladatairól és működésük feltételeit szabályozó rendelet, valamint a mindenkori hatályban lévő költségvetési törvény.
8. A szolgáltató minden év január 31-ig benyújtja írásban a Képviselő-testület elé az átvállalt feladatról szóló részletes szakmai beszámolóját. A Szolgáltató vállalja, hogy a beszámolón kívül a polgármester írásbeli kérésére soron kívül tájékoztatást nyújt.
9. Az ellátottak panaszaikkal a szolgáltató vezetőjéhez fordulhatnak, aki minden panaszt köteles kivizsgálni. A szolgáltató vezetője tizenöt napon belül köteles a panasztevőt írásban értesíteni a panasz kivizsgálásának eredményéről. Amennyiben a Szolgáltató vezetője határidőben nem intézkedik, vagy a panasztevő nem ért egyet az intézkedéssel, az értesítés kézhezvételét követő nyolc napon belül a fenntartóhoz fordulhat jogorvoslatért. A Szolgáltató kötelezettséget vállal arra, hogy a hozzá beérkező panaszról, valamint a panasz kivizsgálásának eredményéről haladéktalanul értesíti írásban az Önkormányzatot.
10. A jelen ellátási szerződés azonnali hatállyal felmondható bármelyik fél részéről, ha az ellátottak élete, testi épsége, egészsége kerül veszélybe a végzett tevékenység vagy mulasztás következményeként. A felmondás csak írásban érvényes. Ez esetben a szolgáltatás folyamatos biztosításáról a Szolgáltató köteles gondoskodni, amíg az Önkormányzat a működési engedélyt, a szolgáltatói nyilvántartásba történő jogerős bejegyzését meg nem kapja. Az Önkormányzat ebben az esetben haladéktalanul intézkedik a feladatellátáshoz szükséges engedélyek beszerzése felől. Az ezzel kapcsolatban felmerült károkat a Szolgáltató köteles megtéríteni. Egyebekben a károk érvényesítésére a Ptk. rendelkezései az irányadóak.
11. Jelen megállapodás megszüntetését a felek együttes akaratukkal – közös megegyezéssel – is kezdeményezhetik, figyelemmel az ellátott feladatok után járó központi normatíva igénylések jogszabályban meghatározott határidejére. A határidőktől el lehet tekinteni, amennyiben a jogszabályok lehetővé teszik és egyébként van rá technikai megoldás a költségvetési támogatás igénybevételére, illetve annak átadás–átvételére. A közös megegyezést olyan időpontra kell tenni, mely időtartam alatt az önkormányzat a feladatellátáshoz szükséges engedélyeket beszerzi.
12. A jelen szerződést a szerződő felek bármelyike 2 hónapra (60 napra) mondhatja fel rendes felmondással, indoklás nélkül. A rendes felmondásról szóló döntésről, a felmondás napját megelőző hónap elején legkésőbb adott hónap 10-ig köteles a másik felet írásban tájékoztatni.
13. A felek kötelesek a szerződés megszűnése vagy megszűntetése esetén egymással jóhiszeműen együttműködni, egymással elszámolni, különösen a költségvetési támogatásoknak a jogszabályokban előírtaknak megfelelő átadás–átvételnél. Amennyiben e szerződés megszűnik az egyházi Szolgáltató és annak fenntartója kijelenti és kötelezettséget vállal arra, hogy minden jognyilatkozatot aláír és kiad annak érdekében, hogy a feladatellátás tekintetében az önkormányzati szolgáltatót a szolgáltatói nyilvántartásba bejegyezzék.
14. Felek megállapodnak abban, hogy amennyiben bármely okból a Szolgáltató által a jelen szerződés megkötése időpontjában igényelhető állami feladat ellátási normatíva és egyházi kiegészítő normatíva nagymértékben csökken (20%-ot meghaladóan), a Szolgáltató jogosult jelen szerződést rendes felmondással megszüntetni vagy közös megegyezést kezdeményezni.
15. Szerződő felek kijelentik, hogy a szerződésből eredő jogok és kötelezettségek teljesítése során jóhiszeműen járnak el, egymást a teljesítést akadályozó körülményekről, a panaszok érvényesítésének rendjéről, a külön jogszabályban meghatározott adatszolgáltatási kötelezettség teljesítéséről, a statisztikai adatgyűjtéshez szükséges adatokról folyamatosan írásban tájékoztatják. A szerződés megszűnése esetén azt olyan időpontban közlik egymással, hogy - e szerződés keretei között – kötelezően ellátandó szociális feladatok folyamatos ellátása biztosítható legyen.
16. Mindegyik fél – e szerződés megszűnése esetén – úgy köteles eljárni, hogy az abból eredő károk mérsékelhetőek legyenek. Egyik fél sem követelheti azon kárának megtérítését, amely abból adódott, hogy kárenyhítési kötelezettségének nem, vagy nem megfelelően tett eleget.
17. Ezen megállapodás a két fél között, Étkeztetés – szociális konyha szolgáltatás altípusának bővítése érdekében jött létre, szabályozva mindkét fél szándékát és feladatát.
18. Jelen szerződés határozatlan időre szól és akkor lép hatályba, amikor a Szolgáltató javára az ellátási szerződést a szolgáltatói nyilvántartásba véglegesen bejegyezték.
19. A szerződés megkötéséhez, módosításához vagy megszüntetéséhez Elek Város Önkormányzata Polgármesterének és Képviselő – testületének döntése szükséges.
20. A szerződésben nem szabályozott kérdésekben a Ptk. rendelkezései, valamint a hatályos szociálpolitikai jogszabályok rendelkezései az irányadóak.

Jelen szerződést a felek annak elolvasása után, mint akaratukkal mindenben megegyezőt jóváhagyólag írták alá, aláírásukkal igazolják 2-2 példány átvételét.

Kelt: Debrecen, 2024. ………………………

**Rónai Angelika Mónika Szelezsán György**

Civis Szociális Étkezési Központ Elek Város Önkormányzata

fenntartó képviselője képviselője